NaiveNeuron/SloPal huggingface dataset:
Kuffa, Štefan, poslanec NR SR (2012-09-13):
Ďakujem za slovo, vážený pán predseda. Milí kolegovia, dovoľte mi, aby som reagoval na predrečníka, pána Brocku. Je faktom to, že čím je flexibilnejší Zákonník práce, tak naozaj je to tým lepšie pre pracovný trh. Dane, odvody a pracovné právo, to sú tie rozhodujúce faktory, ktoré majú vplyv na celkový rast ekonomiky. Pán kolega sa tu dotkol aj tej práce v nedeľu. Chcem reagovať niekoľkými slovami. Samozrejme, aby to nešlo do takéhoto extrému, ako niektorí kolegovia si tú nedeľnú prácu potom vysvetľujú. Ak pôjdem po chodníku a je nedeľa a je tam zomierajúci človek, tak ho neprekročím a pôjdem ďalej, lebo je nedeľa. Samozrejme sú činnosti v každom štáte, ktoré musia byť zabezpečené. Okrem iného je to aj zdravotníctvo, to sú aj železnice. Ale práca a pracovať, áno, na jednej strane môže byť darom táto práca, ale môže byť zároveň aj tou, ktorá človeka zotročuje. A byť nonstop zamestnaný v práci sedem dní a 24 hodín denne, kde sú také prevádzky, naozaj je to neúnosné. Ja sám som jeden z tých, ktorý v nedeľu idem do toho obchodu. Hej, poruším v podstate to. Ja nemám ten problém, možno nejaký ten drobný nákup si urobiť, ale je mi ľúto veľakrát práve tých predavačiek, ktoré tam musia byť. Jednoducho musia byť. A to, čo už musí byť, to nie je čosi slobodné, to nie je darom, ale je to otroctvo. Myslím si, že mnohí zamestnanci, ktorí by mali možnosť zamestnať sa kdesi inde, kde by mali tú prácu päť dní v týždni, určite by zmenili to svoje zamestnanie. Tak skutočne netreba prechádzať a skákať do extrémov. Tie sociálne encykliky pápežov, ktoré tu spomenuli, ani v jednej z tých sociálnych encyklík, ani jeden pápež nehovorí o práci v nedeľu.
Klus, Martin, poslanec NR SR (2017-09-07):
Ja by som rád tento môj čas venoval kolegyni Natálke Blahovej, ktorá nedokončila, určite mala ešte niekoľko zaujímavých údajov. Ja som chcel reagovať priamo na pána ministra, najmä na jeho príspevok o zvyšovaní miery zamestnanosti, ale keďže tu pán minister momentálne nie je prítomný a mal som naňho niekoľko otázok, najmä súvisiacich so zamestnanosťou v takých okresoch, ako je Veľký Krtíš, Rimavská Sobota, Poltár a Revúca, tak si to nechám až do rozpravy. Ďakujem pekne.
Pellegrini, Peter, predseda NR SR (2015-05-06):
Ďakujem. S reakciou na faktické pani poslankyňa Mezenská, nech sa páči.
Tankó, Viliam, poslanec NR SR (2024-01-11):
Ďakujem, Marek, za tvoje vystúpenie. Odmaskoval si to viac než dosť. Trestný zákon má chrániť spoločenský záujem a nie záujem Roberta Fica, Petra Pellegriniho alebo Tibora Gašpara. Včera som bol na polícii, kde pristúpil ku mne pán policajt a hovoril, dal odkázať vlastne opozícii, aby sme bojovali aj naďalej, ako bojujeme aj teraz, lebo tiež to vidí tak, že kriminalita na Slovensku rapídne narastie po prijatí tejto novely zákona a tiež hovoril, že bude ublížené mnohým obyčajným ľuďom na Slovensku. Namiesto tohto zákona dnes by sme mohli riešiť napríklad chudobu. Je to veľmi dôležitá téma, ktorá sa týka vyše 900-tisíc ľudí na Slovensku, máme tu vyše 70-tisíc bezdomovcov, vyše 100-tisíc ľudí, ktorí žijú v nedôstojných podmienkach. Toto sú dôležité veci, ktoré by sme mohli alebo skôr mali riešiť, si myslím, a nie tých pár ľudí Ficových, ktorí sú odsúdení alebo obžalovaní a zrušením Úradu špeciálnej prokuratúry vlastne tu vytvárame na Slovensku raj. Raj pre gaunerov, podvodníkov, zločincov a pozývame ich tu, aby tu spáchali trestnú činnosť, lebo tu im nič nehrozí. Je to smutné, ale je to vlastne realita a poškodení budú tí najzraniteľnejší ľudia, obyčajní ľudia, na ktorých tejto vláde nezáleží. (Potlesk.)
Hrušovský, Pavol, podpredseda NR SR (2011-03-23):
Pán poslanec Šebej.
Šíbl, Jaromír, poslanec NR SR (2021-09-30):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Grendel, Gábor, podpredseda NR SR (2022-02-03):
Ďakujeme pekne. Vyhlasujem rozpravu za skončenú. Chce zaujať stanovisko v záverečnom slove pán navrhovateľ? Áno, nech sa páči.
Pellegrini, Peter, predseda NR SR (2024-02-08):
Prezentujme sa a hlasujme o bode č. 158 z druhého pozmeňujúceho návrhu poslanca Galka. (Hlasovanie.) Prítomných 77, za 1, proti 74, zdržal sa 1, nehlasoval 1. Tento bod sme neschválili.
Bugár, Béla, podpredseda NR SR (2019-10-28):
Prepáčte, ale už sme o tom hlasovali a už sme to odmietli, pán poslanec. A ešte k tomu sme sa aj smiali. No ideme ďalej, nech sa páči.
Kučerová, Viera, poslankyňa NR SR (2013-05-29):
Ďakujem, pani podpredsedníčka. Panie poslankyne, páni poslanci, dovoľte mi podať správu o prerokovaní zákona z 21. mája 2013, ktorým sa mení a dopĺňa zákon č. 215/2006 Z. z. o odškodňovaní osôb poškodených násilnými trestnými činmi v znení zákona č. 79/2008 Z. z. a ktorým sa menia a dopĺňajú niektoré zákony, vráteného prezidentom Slovenskej republiky na opätovné prerokovanie Národnou radou Slovenskej republiky (tlač 535). Prezident Slovenskej republiky v zmysle čl. 102 ods. 1 písm. o) ústavy rozhodnutím z 24. mája 2013 vrátil predmetný zákon na opätovné prerokovanie Národnej rade. V rozhodnutí uviedol dôvody vrátenia zákona a v časti III navrhol jednu pripomienku. Predseda Národnej rady rozhodnutím č. 509 z 27. mája 2013 pridelil predmetný zákon vrátený prezidentom ústavnoprávnemu výboru, a to aj ako gestorskému výboru. Určený výbor prerokoval zákon vrátený prezidentom vrátane pripomienky prezidenta na schôdzi dňa 28. mája 2013 a uznesením č. 232 odporučil predmetný vrátený zákon po opätovnom prerokovaní schváliť, a to v znení pripomienky prezidenta. Gestorský výbor na základe stanoviska ústavnoprávneho výboru k predmetnému zákonu vrátenému prezidentom odporúča pripomienku prezidenta schváliť. Odporúča ďalej, aby vrátený zákon bol v znení uvedenej pripomienky schválený aj ako celok. Správa ústavnoprávnemu výboru o výsledku prerokovania uvedeného zákona vráteného prezidentom (tlač 535a) bola schválená uznesením č. 233. Výbor ma zároveň poveril, aby som Národnú radu informovala o výsledku rokovania gestorského výboru o predmetnom vrátenom zákone. Pani podpredsedníčka, prosím, otvorte rozpravu. Ďakujem.
Číž, Miroslav, podpredseda NR SR (2015-06-30):
Ďakujem pekne, pán predseda, nech sa páči, zaujať miesto pre spravodajcov. Otváram všeobecnú rozpravu, kolegyne, kolegovia. Do rozpravy sa písomne prihlásil ako poverený člen poslaneckého klubu KDH pán poslanec Pavol Zajac a riadne písomne do rozpravy sa prihlásil pán poslanec Jozef Kollár. Takže nech sa páči, slovo má pán poslanec Zajac.
Grendel, Gábor, podpredseda NR SR (2021-01-14):
Ďakujem, pán minister, prosím, zaujmite miesto pre navrhovateľov. A dávam teraz slovo spoločnému spravodajcovi z ústavnoprávneho výboru pánovi poslancovi Milošovi Svrčekovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Grendel, Gábor, podpredseda NR SR (2023-03-21):
V rozprave teraz vystúpi pán poslanec Tomáš Valášek.
Nash, Natália, poslankyňa NR SR (2023-12-18):
Ďakujem za slovo. Ďakujem Ingrid Kosovej za príspevok, ktorý mi pomohol pochopiť túto silnú potrebu vlády demontovať právny štát a vlastne aj dôvod predloženia tohto návrhu zákona. Robia to systematicky, krok za krokom, postupne v rôznych inštitúciách. Ďakujem ti za pripomenutie škandálov tejto vlády alebo teda vlády Roberta Fica dva a tri a porušovanie práv občanov Slovenskej republiky a porušovanie práv ľudí z menšín. Ďakujem, že si upozornila na hlavný cieľ nového úradu v oblasti podpory štátnej športovej reprezentácie. Aby ste si vedeli predstaviť, že čo vlastne chcú podporovať, tak si predstavte pyramídu, kde na báze tej pyramídy máme masový šport, niekde v strede máme výkonnostný a súťažný šport a na úplnej špičke tej pyramídy máme vrcholový šport. Takže sem chcú venovať vlastne všetku svoju pozornosť. A ja sa teda pýtam, že čo budú robiť, keď im dnešná generácia vrcholových športovcov odíde do športového dôchodku. Nech nám ukážu, kde a aký majú systém podpory športových talentov. Som rada, že si spomenula aj talenty zo znevýhodneného prostredia, pre ktoré je vlastne škola jediným miestom, kde ich talent dokážeme objaviť. Pretože tieto deti sa do športových klubov nedostanú, ich rodičia na to nemajú prostriedky. A my ideme šport zo škôl vytrhnúť a myslím si, že robíme obrovskú chybu. Ďakujem. (Potlesk.)
Krajčír, Ľuboš, poslanec NR SR (2021-02-24):
Ďakujem pekne za slovo. Vážené panie poslankyne, vážení páni poslanci, vážený pán minister, Výbor Národnej rady Slovenskej republiky pre hospodárske záležitosti ma určil za spravodajcu k vládnemu návrhu zákona, ktorým sa mení a dopĺňa zákon č. 488/2013 Z. z. o diaľničnej známke a o zmene niektorých zákonov v znení neskorších predpisov (tlač 432). Návrh zákona prerokúvame v skrátenom legislatívnom konaní. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali výbory: ústavnoprávny výbor a výbor pre hospodárske záležitosti. Za gestorský výbor navrhujem Výbor Národnej rady Slovenskej republiky pre hospodárske záležitosti. Pán predseda, otvorte, prosím, všeobecnú rozpravu.
P. Paška, predseda NR SR: (2008-03-26):
(Hlasovanie.) 139 prítomných, 79 za, 57 proti, 3 sa zdržali. Konštatujem, že sme schválili návrh poslancov Národnej rady Branislava Bačíka a Tibora Lebockého na vydanie zákona, ktorým sa mení a dopĺňa zákon č. 64/1997 Z. z. Ďakujem pekne, pán spravodajca.
Vons, Peter, poslanec NR SR (2021-05-03):
Ďakujem veľmi pekne. Tak ako Marek Kotleba naznačuje, že sme tu aj profesionáli, či už pedagógovia, alebo tréneri zo športu, tak mňa, samozrejme, zaujala tiež tá zmienka o tom. A verím, že i napriek tomu, že v programovom vyhlásení vlády nie je veľa o tom veľa popísané, ale ja viem, že aj od mojich kolegov z nášho klubu, že aj ja som sa zapojil do určitej skupiny, kde chceme pomôcť nejakým spôsobom jednak pri novele zákona, ale aj pri zavedení určitých vecí, ktoré vo vyspelej Európe fungujú, napr. zvýšiť počet hodín telesnej výchovy, kde vidíme, že v okolitých krajinách je to minimálne o jednu až dve hodiny viacej. Ale najviac u... dá sa povedať, u detí na prvom stupni, kde sa vlastne buduje ten vzťah k športu a k pohybu ako takému. Vieme, že problémy s obezitou, zlé držanie tela, slabá kondícia sa nám neskôr vrátia hlavne v tých problémoch, keď ich budeme musieť liečiť. A skutočne dnešná mládež má toho pohybu menej. Vieme, že aj pandémia sa teraz podpísala na tom, že mnohí vďaka tomu, že museli byť doma, popriberali a zhoršila sa im kondícia, takže čaká nás určite veľa roboty. Okrem toho, že sa rozšíria hodiny, teraz beží aj taký projekt Tréneri na školách, kde vlastne chodia tréneri pomáhať možno tým na prvom stupni, kde napríklad učiteľky častokrát nemajú tie vedomosti a schopnosti a tie školy, ktoré chcú, tak sa im tam pomôže. Ďalej Fond športu, ktorý takisto chce pomôcť tú infraštruktúru nejakým spôsobom zlepšiť, ktorá tuná chýba, pretože možnože v mestách ešte ako-tak, ale v menších obciach a tak ďalej, skutočne že aj ja si pamätám, sme mali telesnú výchovu na, na chodbe. Takže verím, že o čo menej je toho v tem programovom vyhlásení vlády, o to viacej spravíme a budeme radi, keď sa to určite... (Prerušenie vystúpenia časomerom.)
Číž, Miroslav, podpredseda NR SR (2014-12-04):
Ďakujem, pán minister. Spravodajcu určil navrhnutý gestorský výbor pre pôdohospodárstvo a životné prostredie. Pán poslanec Marián Záhumenský má slovo.
Hrnčiar, Andrej, podpredseda NR SR (2016-10-12):
Ďakujem. Nikto sa neprihlásil s faktickými poznámkami. Skúste ešte raz. Skúste sa ešte raz prihlásiť, pán poslanec. Trojku stláčate, hej? Dobre. Takže pýtam sa, či sa chce niekto hlásiť do rozpravy ústne. Pán poslanec Jurzyca, vy nie? Nech sa páči. Končím možnosť nahlásiť sa do rozpravy. Do rozpravy sa prihlásili traja páni poslanci. Nech sa páči, pán poslanec Jurzyca. Nefungovalo mu zariadenie.
Mikulec, Roman, poslanec NR SR (2024-01-11):
Ďakujem pekne. Marek, ty si vo svojom vystúpení správne poznamenal, že zrušenie Úradu špeciálnej prokuratúry to nebude koniec, ale v podstate to len spustí ďalšie veci a pokračovaním by bolo aj zrušenie Národnej kriminálnej agentúry alebo ak nie zrušenie, tak jej reorganizácia tak, aby de facto táto inštitúcia alebo tento špecializovaný útvar bol znefunkčnený. Čo na tom, že vznikol v roku 2012 na podnet Roberta Kaliňáka za vlády Roberta Fica, kedy zlúčili Úrad boja proti korupcii a Úrad boja proti organizovanej kriminalite do jedného celku a asi mali na to dôvod. Tak teraz, samozrejme, že ten dôvod je veľmi podobný, ako o ňom hovoríme aj pri Úrade špeciálnej prokuratúry, proste sa potrebujú zbaviť ľudí, ktorí si za uplynulé tri roky dovolili vyšetrovať rôzne kauzy a o tých kauzách sme sa dozvedali. Viac ako 40 ľudí je právoplatne odsúdených, viac ako 130, myslím, čaká alebo sú v rôznych, v rôznom procese trestnoprávnych konaní, ale ty si spomenul aj chatu a čo sa tam všetko na tej chate dialo. Mňa mrzí, že sa možno toto nie tak často hovorí viac ľuďom na verejnosť, ale ja len spomeniem ďalšiu vec, ktorá na tej chate odznela a to z úst Mareka Paru, ktorý povedal, že poviem jednu vec, to citujem: „Keď padne očistec, keď sa priznajú Hraško, Krajmer, tvoj otec (Gašpar), Noro, keď títo štyria kapitulujú, on sa bojí o to, že odsúdia Kováčika a už každý stratí tú nádej.“ Presne o toto ide a tak ako si aj ty správne poznamenal, na tej chate odznelo veľa vecí a je až, ja neviem, jak to mám pomenovať, keď sa pozriem na poslancov koalície... (Prerušenie vystúpenia časomerom.)
Glváč, Martin, podpredseda NR SR (2018-09-18):
S reakciou pán poslanec Mizík.
Danko, Andrej, podpredseda NR SR (2024-05-02):
S reakciou na faktické pán poslanec Blcháč.
Kaščáková, Renáta, poslankyňa NR SR (2017-05-10):
Okej, tak dokončím to teda po hlasovaní. Ďakujem.
Paška, Pavol, predseda NR SR (2014-11-10):
Dajte pánovi poslancovi dve minúty.
J. Zvonár, poslanec: (2007-06-20):
Národná rada Slovenskej republiky uznesením č. 347 z 10. mája 2007 po prerokovaní vládneho návrhu zákona o ochrane, podpore a rozvoji verejného zdravia a o zmene a doplnení niektorých zákonov v prvom čítaní rozhodla, že podľa § 73 ods. 3 písm. c) zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky prerokuje uvedený materiál v druhom čítaní a prideľuje návrh podľa § 74 ods. 1 citovaného zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre verejnú správu a regionálny rozvoj, Výboru Národnej rady Slovenskej republiky pre obranu a bezpečnosť a Výboru Národnej rady Slovenskej republiky pre zdravotníctvo. Gestorský výbor nedostal žiadne pozmeňujúce a doplňujúce návrhy poslancov, ktorí nie sú členmi výborov, ktorým bol návrh zákona pridelený. Ústavnoprávny výbor Národnej rady Slovenskej republiky prerokoval vládny návrh zákona dňa 13. júna 2007 a odporučil Národnej rade Slovenskej republiky návrh zákona schváliť so zmenami a doplnkami. Výbor Národnej rady Slovenskej republiky pre verejnú správu a regionálny rozvoj prerokoval vládny návrh zákona a odporučil návrh zákona schváliť s pripomienkami. Výbor Národnej rady Slovenskej republiky pre obranu a bezpečnosť prerokoval vládny návrh zákona a odporučil Národnej rade Slovenskej republiky návrh zákona schváliť s pripomienkami. Výbor Národnej rady Slovenskej republiky pre zdravotníctvo prerokoval vládny návrh zákona dňa 14. júna 2007 a odporučil Národnej rade Slovenskej republiky návrh zákona schváliť so zmenami a doplnkami. Z uznesení výborov uvedených pod bodom III tejto správy vyplývajú pozmeňujúce a doplňujúce návrhy uvedené v odseku IV spoločnej správy. Týchto pozmeňujúcich a doplňujúcich návrhov je 61. Gestorský výbor na základe stanovísk výborov k vládnemu návrhu zákona o ochrane, podpore a rozvoji verejného zdravia a o zmene a doplnení niektorých zákonov odporúča Národnej rade Slovenskej republiky zákon schváliť s odporúčanými pozmeňujúcimi a doplňujúcimi návrhmi. Súčasne gestorský výbor odporučil hlasovať o bodoch 1 až 61 uvedených v časti IV tejto spoločnej správy tak, ako je to uvedené na strane 29 spoločnej správy. Poveril spoločného spravodajcu výborov Jána Zvonára predniesť v súlade s § 80 zákona č. 350/1996 Z. z. o rokovacom poriadku Národnej rady Slovenskej republiky spoločnú správu výborov na schôdzi  Národnej rady Slovenskej republiky a návrhy v zmysle § 83 ods. 4 a § 74 ods. 2 zákona č. 350/1996 Z. z. Pán predsedajúci, skončil som, môžete otvoriť rozpravu.
Hrnčiar, Andrej, podpredseda NR SR (2016-06-07):
Žiadam povereného člena vlády, aby sa dostavil do rokovacej miestnosti.
Číž, Miroslav, podpredseda NR SR (2015-06-24):
Teraz v rozprave, ešte máme sedem minút, vystúpi pán poslanec Galko.
I. Štefanec, poslanec: (2008-06-25):
Pán poslanec Jarjabek, áno, máte pravdu, pán poslanec Kukan je tam dvakrát, no tak zrejme sa stala chyba, ale radšej dvakrát, ak nie ani raz. Že? A napriek tomu všetky formálne náležitosti tento návrh spĺňa, ináč by sme tu nesedeli, že? Ak je len toto vaša najväčšia výčitka, tak považujem to za veľmi, veľmi slabú, slabú výčitku. A k tomu, k tomu prvému, čo ste povedali, takisto, pán poslanec, to chcete sa tak znížiť? Viete, a na rozdiel od ostatných vašich kolegov, ktorí boli v podnikateľskom prostredí, aj ja som pôsobil v podnikateľskom prostredí, tak teraz sa venujem SDKÚ – DS, na rozdiel od vašich kolegov, ktorí majú omnoho širšie záujmy. Ďakujem. (Potlesk.)
Dubovcová, Jana, poslankyňa NR SR (2010-08-11):
Pán podpredseda, v druhom čítaní nebol podaný žiadny procedurálny ani pozmeňovací návrh. Vzhľadom na to, že ide o skrátené legislatívne konanie, sme v treťom čítaní tohto zákona a dávam návrh, aby ste dali hlasovať o návrhu zákona ako o celku s odporúčaním gestorského výboru schváliť vládny návrh zákona.
P. Farkas, poslanec: (2001-12-13):
J. Migaš, predseda NR SR: Prezentujme sa a hlasujme. Hlasujeme spoločne o všetkých pozmeňujúcich návrhoch pána poslanca Rusnáka č. 1, 2 a 3. Hlasujeme. (Hlasovanie.) Prítomných je 127 poslancov, za 115, proti nikto, zdržalo sa 6, nehlasovalo 6. Návrhy pána poslanca Rusnáka sme schválili. Ďalej.
Číž, Miroslav, podpredseda NR SR (2014-12-04):
Ďakujem, pán poslanec. S faktickou poznámkou pán poslanec Zsolt Simon. Uzatváram možnosť prihlásiť sa s faktickou poznámkou. Máte slovo, pán poslanec.
B. Bugár, podpredseda NR SR: (2003-12-02):
S. Husár, poslanec: Ďakujem pekne. Chcel by som z vystúpenia pána kolegu Maxona podčiarknuť predovšetkým pre uvedomenie si každého poslanca tohto parlamentu skutočnosť, že najpodstatnejšie na tomto kroku je to, že v rozpore s článkom 13 ústavy sa idú obmedzovať základné práva a slobody iba určitej skupiny prípadov, ktorá spĺňa podľa samotného textu tohto návrhu rovnaké podmienky. Druhá vážna skutočnosť je, že Ústava Slovenskej republiky, ktorá umožňuje medze základných práv a slobôd upraviť za podmienok ustanovených touto ústavou zákonom, to v každom prípade, v každom článku tejto ústavy, tak ako aj v článku 41 ústavy, pán minister, ktorá sa bezprostredne dotýka zdravotníckej starostlivosti, uvádza. A naozaj najtragickejšie je, že namiesto vecného riešenia, namiesto svetlejšej budúcnosti, ktorá by v tejto oblasti mala nastať, pri obhajovaní hospodárskych a sociálnych záujmov lekárnikov chcete použiť represiu. Myslím si, že parlament, že spoločnosť je predovšetkým zvedavá na vecné a rýchle vecné riešenia v tejto oblasti a nie na primitívnu represiu, ktorá sa má ako vendeta voči tým, ktorí tak dôrazne odpor proti tomu, čo robíte, vyjadrili.
Ďuriš Nicholsonová, Lucia, podpredsedníčka NR SR (2017-10-12):
Ďakujem pekne, pán minister. Teraz poprosím spoločného spravodajcu z výboru pre obranu a bezpečnosť pána poslanca Petra Šucu, aby podal správu o výsledku prerokovania návrhu v jednotlivých výboroch, nech sa páči.
Paška, Pavol, predseda NR SR (2014-06-05):
(Hlasovanie.) 131 prítomných, 52 za, 57 proti, 21 sa zdržalo, 1 nehlasoval. Návrh sme neschválili. Ešte vás poprosím, pani poslankyňa, uviesť aj v prvom čítaní hlasovanie o návrhu skupiny poslancov na vydanie zákona, ktorým sa dopĺňa školský zákon. Je to tlač 928. [Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony , tlač 928.]
P. Hrušovský, predseda NR SR: (2003-09-23):
Pán poslanec Mikloško, nech sa páči.
P. Paška, predseda NR SR: (2007-01-30):
Nech sa páči, pán minister.
Pellegrini, Peter, predseda NR SR (2024-01-16):
Pán poslanec, pán podpredseda Šimečka.
Hrnčiar, Andrej, podpredseda NR SR (2020-02-21):
Dve faktické poznámky. Pani poslankyňa Grausová.
Gaborčáková, Soňa, poslankyňa NR SR (2017-03-22):
Ďakujem za slovo. Možno pár podnetov práve k pozmeňovaciemu návrhu a možno argumenty, ako rozmýšľame. Od roku 2011 do roku 2016 bol vyplácaný rodičovský príspevok priemerne 140-tisíc poberateľom. Prognózy hovoria, že od roku 2017 do roku 2020 to bude len o dve tisícky viac. To znamená, ide o obdobie deviatich rokov, kedy už vidieť, že nám klesá počet ľudí, ktorí sa rozhodnú mať dieťa, a za deväť rokov, keď áno, terajší tridsiatnici, štyridsiatnici pôjdu do dôchodku, počet ľudí, ktorí budú vyrábať na ich dôchodky, bude naozaj málo. A aby sa to nestávalo ďalšie roky, tak je už potrebné v tomto volebnom období nastaviť mechanizmus tak, aby sme trošku motivovali tých ľudí mať nie jedno dieťa, ale viac detí. Práve u cieľovej skupiny, ktorej sme sa venovali práve v tomto pozmeňujúcom návrhu my, ide o rodinky, ako hovorila kolegyňa, asi cirka 25-tisíc detí, ktoré sa narodili do troch rokov v danej rodine. Prvýkrát sa im stáva taká kríza alebo krivda v tom, ak si žiadajú o vyplácanie materskej Sociálnou poisťovňou. A druhýkrát, keď nedostanú rodičák na to druhé dieťa. Vzhľadom k tomu, ako som hovorila, že za tých deväť rokov, do konca volebného obdobia, naozaj potrebujeme preštartovať tú motiváciu mať tie deti, je potrebné zasanovať aj veci, ktoré nám možno v systéme zlyhávajú alebo teda možno sú demotivačné. Ak chceme hovoriť možno o rodičáku, ja som hovorila aj pánovi ministrovi už na výbore, aby sme naozaj nezabudli na úpravu rodičovského príspevku pre dieťa so zdravotným znevýhodnením, teda pre poberateľku alebo poberateľa, ktorý sa stará o dieťa so zdravotným znevýhodnením, lebo ak budeme zvyšovať opatrovateľský príspevok, tak môže sa stať, že práve rodiny, ktoré majú takéto dieťa, budú poberať nižší rodičovský príspevok, ako keby mali nárok v prípade, že už budú mať po šiestich rokoch veku života. To sú možno také postrehy k tomu, aby sme sa naozaj zamysleli nad tým, že pokiaľ v minulosti sme nemali problém, že rodiny mali dve aj tri deti, teraz naozaj je to jedno, 1,34, tuším teraz, aby sme už v tomto volebnom období, ja si myslím, že začali sme dobre tou materskou, ale aby sme začali rozmýšľať v tom zmysle, aby sme zasanovali už v existujúcom systéme priestor, kde by sme mohli naštartovať práve rast tej demografickej krivky opäť nahor, aby potom tí tridsiatnici a štyridsiatnici nemali neskôr problém s vyplácaním tých dôchodkov. Ďakujem za pozornosť.
Hrnčiar, Andrej, podpredseda NR SR (2018-05-22):
Jedna faktická poznámka. Pán poslanec Baránik.
Číž, Miroslav, poslanec NR SR (2017-02-10):
Ďakujem pekne. No svojrázny výklad rokovacieho poriadku, pán Dostál, a aj zákonov nakoniec volebných ste práve predviedli. Ja len teda pre ostatných pripomeniem, že k spôsobu prerokovania veci a k tomu, že vy ste v rozprave začali tu prezentovať stanovisko OKS, som zaujal stanovisko. Nikdy by som to nerobil, keby ste neurobili túto – podľa mňa nehoráznosť – vy. A je to politické posúdenie veci pre pána Slobodu, že by mohol vysvetliť potom parlamentu, na čo je päťpercentná hranica vstupu do parlamentu. Ak to vysvetlí; a teda ide o hrubé, samozrejme, o hrubé obchádzanie zákona, zneužitie zákona, podľa mňa aj protizákonnosť. Ale je na príslušných orgánoch, ak zaregistrujú túto výzvu, aby sa na to pozreli, SMER sa s takýmito vecami zaoberať nebude. A problém skôr je naozaj, treba sa koncentrovať na vecné veci. A tu moja zásadná výhrada odznela, ktorá tu je, a týmto spôsobom proste ani parlament a ani reforma verejnej správy na Slovensku absolútne nemôže prebiehať.
Šimečka, Michal, podpredseda NR SR (2024-01-09):
Ďakujem pekne. Pán poslanec Spišiak.
Cicoň, Antonín, poslanec NR SR (2013-12-11):
Ďakujem za slovo. Pán kolega, ja už som viackrát počul z vašich úst niečo o rozkrádaní a tak ďalej v štátnych lesoch. Ak viete a ste presvedčený, že niekto porušil zákon, prečo si ako občan nesplníte svoju občiansku povinnosť a nepodáte trestné oznámenie na konkrétne osoby, tak aby mohli konať orgány činné v trestnom konaní. Čo sa týka toho zákona o lesoch, myslím, že ste nepochopili tie jednotlivé kapitoly, lebo tvrdiť, že Lesy si zvýšia príjmy nájmom alebo vstupom na lesné cesty a predajom húb ja neviem, to je nezmysel. Ja neviem vám by som odporúčal, aby ste sa poradili s odborníkom, aby vám to vysvetlil. A takisto porovnávate hospodárenie v lese medziročne. No ja neviem manažujem už viac ako 20 rokov lesnícke firmy a každý rok je tam iný. A nemyslím si, že hospodárime každý rok ináč, vždy sa snažíme rovnako hospodáriť, len je tam toľko vplyvov, nechcem ich menovať teraz, na to hospodárenie, od kalamít a výšky pestovnej činnosti a tak ďalej, opakovaných, proste je tam toľko vplyvov, že nedá sa to. My v lesníctve nie sme schopní dokonca ani na začiatku roku určiť zisk, lebo nevieme čo nás stretne v podstate. Takže nemyslím si, že sa to dá porovnávať. Lesníctvo, to je beh na dlhé trate a ja za 4 roky by som vám vedel urobiť taký hospodársky zisk, že by ste sa všetci čudovali, ale bolo by to na úkor budúcich rokov. Takže fakt nie je to pravda. Ďakujem.
B. Bugár, podpredseda NR SR: (2002-11-06):
(Hlasovanie.) Prítomných je 131 poslancov, za návrh 78, proti 52, zdržal sa 1. Konštatujem, že Národná rada na návrh vlády Slovenskej republiky vyslovila súhlas s prerokovaním tohto vládneho návrhu zákona v skrátenom legislatívnom konaní. Ďakujem aj pánovi podpredsedovi vlády, aj pánovi spravodajcovi. Teraz v rokovaní budeme pokračovať blokom návrhov vlády na skrátené legislatívne konania, ktoré odôvodňuje minister vnútra Slovenskej republiky Vladimír Palko. Ide o návrhy uvedené pod bodmi 20 až 22 tlače 37, 35 a 39. Súčasťou návrhov vlády sú aj návrhy uznesení Národnej rady. Dávam slovo ministrovi vnútra Slovenskej republiky Vladimírovi Palkovi a prosím ho, aby návrhy vlády uvádzal. Nech sa páči, môžete ich odôvodniť.
Nicholsonová, Lucia, podpredsedníčka NR SR (2016-06-07):
S reakciou na faktické, pani poslankyňa Remišová. Nech sa páči.
Danko, Andrej, predseda NR SR (2018-09-12):
Prosím, prezentujme sa a hlasujme. (Hlasovanie.) Prítomných 141, za 86, proti žiaden, zdržalo sa 55. Konštatujem, že sme uvedený návrh schválili.
Hrnčiar, Andrej, podpredseda NR SR (2018-05-23):
Pán poslanec Bernaťák.
Sulík, Richard, predseda NR SR (2011-02-02):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne. Nie. Vyhlasujem všeobecnú rozpravu za skončenú. Chce zaujať stanovisko navrhovateľ? (Reakcia navrhovateľa.) Nie. Spravodajca? (Reakcia spravodajcu.) Nie. Prerušujem rokovanie o tomto bode programu. Pokračujeme bodom programu č. 28, a to prvým čítaním o návrhu poslanca Národnej rady Slovenskej republiky Ivana Štefanca na vydanie zákona, ktorým sa mení a dopĺňa zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov . Návrh zákona je uverejnený ako tlač 224, návrh na jeho pridelenie na prerokovanie výborom je v rozhodnutí č. 225. Dávam slovo poslancovi Ivanovi Štefancovi, aby návrh zákona uviedol. A poprosím spravodajcu, aby zaujal miesto. Ďakujem. Nech sa páči.
Dostál, Ondrej, poslanec NR SR (2019-09-13):
Pán poslanec Heger, dobré vystúpenie. Trochu ma však vyrušovalo, ako ti doňho neustále vstupovali a teraz nielen kolegovia poslanci Národnej rady z vládnej koalície, ale aj priamo pán premiér a pán podpredseda vlády, a teda stáva sa, že poslanci navzájom si vykrikujú počas, počas vystúpení a zvykne ich vtedy predsedajúci zahriaknuť. Tebe sa dostalo cti, že, že sám pán premiér potreboval vykrikovať počas tvojho vystúpenia. Bola to síce zaujímavá vložka, ale predsa len by som chcel poprosiť predsedajúceho, aby meral rovným metrom. A aj keď pán premiér vykrikuje počas vystúpenia poslanca, tak aby ho upozornil, že by vykrikovať nemal. Ďakujem.
P. Goga, poslanec: (2008-10-29):
V § 73 ods. 1 sa za slová „opatrovateľskú službu“ vkladá „čiarka“ a slová „prepravnú službu“. Krátke odôvodnenie doplním. Týmto doplnením sa zabezpečuje právna ochrana prijímateľa sociálnej služby, ktorou je prepravná služba pred platením úhrady za túto sociálnu službu neprimeranej jeho príjmu a majetkovým pomerom. Zabezpečuje sa tým cenová dostupnosť tejto sociálnej služby. Aj v prípade poskytovania prepravnej služby, ktorá je garantovanou sociálnou službou poskytovanou v rámci delenej kompetencie obcou je opodstatnené, aby po zaplatení úhrady za túto sociálnu službu prijímateľovi tejto sociálnej služby bol garantovaný zostatok z príjmu vo výške 1,3-násobku sumy životného minima, ktorý zabezpečí tomuto prijímateľovi poskytnutie nákladov na životné potreby. Ďakujem vám za pozornosť a prosím vás o podporu tohto pozmeňujúceho a doplňujúceho návrhu. Ďakujem za slovo. Skončil som.
P. Hrušovský, predseda NR SR: (2005-06-23):
(Hlasovanie.) 144 prítomných, 65 za, 2 proti, 77 sa zdržalo. Neschválili sme bod 22. Nech sa páči, ďalší návrh. M. Abelovský, poslanec: Keďže sme hlasovali o všetkých bodoch zo spoločnej správy, dajte hlasovať, pán predseda, o tom, že vládny návrh zákona postupujeme do tretieho čítania.
V. Novotný, poslanec: (2007-10-24):
Tá moja prvá reakcia je k tomu, že nikde v Európe takýto systém nefunguje. Myslím si, že na tom svojom druhom slide vo svojom vystúpení som hovoril o tom, že existujú tri modely fungovania a existuje aj pluralitný odvodový model, ktorý funguje vo väčšine európskych štátov, resp. najviac obyvateľov Európskej únie žije v takomto systéme. No a v tomto pluralitnom odvodom modeli sú aj zdravotné poisťovne, ktoré sú verejnoprávne, neziskové, a sú aj, ktoré sú obchodnými spoločnosťami. Obchodnými spoločnosťami sú akciové spoločnosti zdravotné poisťovne na Slovensku, v Holandsku a vo Švajčiarsku. Potom druhá poznámka, tá je o Slovensku. Viete, aj u nás boli verejnoprávnymi neziskovými organizáciami, ale neboli to neziskovky, ale stratovky. Robili 5-miliardovú stratu. Rozhodli sme sa ich transformovať na akciové spoločnosti preto, aby sme zaviedli jasné pravidlá hospodárenia. Ukázalo sa, že ako náhle boli zavedené jasné pravidlá hospodárenia, nielenže sa zlepšila platobná disciplína týchto zdravotných poisťovní, nielenže platia do 30 dní svoje faktúry, nielenže zaplatia celú zdravotnú starostlivosť, ktorá je zo zákona od nich vyžadovaná, ešte dokážu aj vytvoriť zisk. Ja sa teraz úprimne opýtam, keď sú obchodnými spoločnosťami a vyrazili sme na túto cestu obchodných spoločností, tak ako Holandsko a Švajčiarsko, môžeme im zakázať zisk? Viete si predstaviť obchodnú spoločnosť, ktorá nemôže mať zisk? Sú to logické otázky, na ktoré nie je odpoveď. A posledná poznámka je, že mám taký pocit po dvoch dňoch rokovania, že jedine SMER nechce zisk pre zdravotné... (Prerušenie vystúpenia časomierou.)
M. Číž, podpredseda NR SR: (2007-09-13):
(Prestávka.) (Po prestávke.)
Grendel, Gábor, podpredseda NR SR (2021-09-22):
Tri faktické poznámky na vystúpenie pána poslanca Vonsa. Končím možnosť prihlásiť sa s faktickými. Ako prvý pán poslanec Mazurek, nech sa páči.
Matovič, Igor, poslanec NR SR (2012-10-26):
Šestnásť, sa mi zdá.
Blanár, Juraj, podpredseda NR SR (2022-11-08):
Prezentujme sa a hlasujme. (Ruch v sále.) Pokoj, pán poslanec, hlavne žiaden stres. Ste pripravený? Ak to nejde, zrušíme toto hlasovanie a budeme hlasovať znova. (Ruch v sále.) Pán poslanec, hlasovali ste, áno? Dobre. (Hlasovanie.) Prítomných 117, za hlasovalo 82, proti boli 10, zdržal sa 1, nehlasovalo 24 poslancov. Konštatujem, že toto uznesenie bolo schválené. Budeme pokračovať hlasovaním o bode č. 23 schváleného programu, ktorým je druhé čítanie o vládnom návrhu zákona, ktorým sa menia a dopĺňajú niektoré zákony v súvislosti s rozvojom automatizovaných vozidiel (tlač 1106). Teraz dávam slovo pánovi poslancovi Petrovi Vonsovi z výboru pre hospodárske záležitosti, aby ako spravodajca uvádzal hlasovanie. Nech sa páči.
Laššáková, Jana, podpredsedníčka NR SR (2014-10-30):
Reagovať chce pán minister. Poprosím vás, zapnite pána ministra!
P. Hrušovský, predseda NR SR: (2004-01-22):
(Hlasovanie.) 136 prítomných, 47 za návrh, 49 proti, 39 sa zdržalo, 1nehlasoval. Konštatujem, že návrh sme neschválili. S. Husár, poslanec: Prosím, pán predseda, aby ste dali hlasovať o 3. pozmeňujúcom návrhu pána poslanca Fica.
F. Mikloško, poslanec: (2010-02-11):
Druhá vec, pani kolegyňa, ja to mám vyskúšané, naozaj Diazepam stačí 0,5; dajte si 0,5; upokojíte sa, nemusíte kričať tu na 5 poslancov, ktorí ani nevedia, o čom je reč, upokojte sa, 0,5 stačí ráno, aj večer, bude to v poriadku. (Smiech.)
A. Belousovová, podpredsedníčka NR SR: (2008-02-07):
Pýtam sa preto členov vlády, či chce niekto z nich odpovedať na prednesené interpelácie poslancov ihneď. Ak nie, vyhlasujem tento bod programu za skončený. Nech sa páči, máte procedurálny návrh, pán poslanec Podmanický.
B. Bugár, podpredseda NR SR: (2005-05-11):
(Prerušenie rokovania o 18.56 hodine.)
M. Hort, podpredseda NR SR: (2009-12-01):
Kolegyne, kolegovia, ak viete identifikovať, odkiaľ sa ozýva ten mobil, poprosím, skúste ho odniesť mimo sály. Nech sa páči, pán poslanec.
Poliačik, Martin, poslanec NR SR (2013-02-08):
Ešte raz, to nie je o izmoch, pani kolegyňa, to je o principiálnej spravodlivosti. A principiálna spravodlivosť musí byť postavená na nejakých princípoch. A neodňateľnosť majetkových práv je jedným z takýchto princípov. A keď hovoríme o zrovnoprávnení, učiteľovi v Bratislave, ktorý zarába 600 eur, má na 30 rokov na krku hypotéku, ktorú bude splácať, každé jedno auto musí mať na splátky, všetko musí mať na splátky, tomuto človeku poďme vysvetľovať, prečo niekto v centre mesta býva za 150 alebo 200 eur už 23 rokov. A potom sa budeme baviť o tom, aké máme rovnoprávne podmienky na bývanie. Ďakujem.
Paška Pavol, predseda NR SR (2013-10-18):
(Hlasovanie.) 135 prítomných, 89 za, 46 sa zdržalo. Návrh sme schválili.
Bugár, Béla, podpredseda NR SR (2017-09-14):
Pán poslanec Galko, už toho mám dosť!
Pellegrini, Peter, predseda NR SR (2016-02-11):
Pán poslanec Hraško.
Laššáková Jana, podpredsedníčka NR SR (2015-04-15):
Ale to nie je procedurálny návrh, pán poslanec.
Pellegrini, Peter, predseda NR SR (2015-03-17):
Na samostatné, dobre, výborne. Nech sa páči, pokračujeme v uvádzaní hlasovania.
M. Hort, podpredseda NR SR: (2008-06-19):
Pýtam sa pána navrhovateľa, či chce reagovať na rozpravu v záverečnom slove. Áno. Nech sa páči.
Hraško, Igor, poslanec NR SR (2014-09-18):
Ďakujem pekne, pán predseda, za slovo. Ja mám dve interpelácie, ale budú toho istého znenia, pretože som si nebol istý, na koho interpeláciu napísať, takže jedna je adresovaná predsedovi vlády Robertovi Ficovi a druhá podpredsedovi vlády a zároveň ministrovi zahraničných vecí pánovi Lajčákovi. Jedná sa alebo bude sa týkať dohody o voľnom obchode medzi Kanadou a Európskou úniou. Dohoda o voľnom obchode medzi Kanadou a Európskou úniou, v skratke s označením CETA, bola podľa viacerých medializovaných informácii už na spadnutie koncom roka 2013. Členské štáty Európskej únie ju mali ako hotovú oficiálne dostať na posúdenie v júli tohto roka. Nikde sa však neviem dopátrať znenia tejto „hotovej“ Dohody o voľnom obchode medzi Európskou úniou a Kanadou nielen ako občan, ale ako poslanec Národnej rady alebo teda zákonodarného zboru členského štátu Európskej únie, ktorý bude musieť túto dohodu ratifikovať. Aby táto dohoda bola platná, musia ju ratifikovať všetky členské štáty Európskej únie, teda aj Slovensko. Nemecko však namietalo časti dohody s Kanadou, kde by zahraničné koncerny získali v Európskej únii priveľa moci. Neprijateľná pre Nemecko je kapitola o právnej ochrane investorov, ktorá sa javí ako „problematická“. Vzhľadom na skutočnosť, že agenda starostlivosti štátov o Slovákov žijúcich v zahraničí patrí do právomoci podpredsedu vlády, na základe vyššie uvedeného preto sa na vás obraciam formou tejto interpelácie a dovoľujem si vás požiadať o vysvetlenie nasledujúcich otázok. Kde nájdem znenie Dohody o voľnom obchode medzi Európskou úniou a Kanadou, ktorú má Slovensko ratifikovať? Druhá otázka. Akým spôsobom sa môžu poslanci Národnej rady Slovenskej republiky ako volení zástupcovia občanov vyjadriť k predmetnej dohode? A tretia otázka. Kedy sa chystá Slovensko ratifikovať túto dohodu? Teda dátum. Vysvetlenie ešte ku tejto dohode, aby to pochopili aj laickí občania. Jedná sa tu o to, že tú stať, ktorú namietalo Nemecko, sa jedná o to, že akákoľvek nadnárodná firma z Kanady, s ktorou bude mať Európska únia uzatvorenú túto dohodu, bude môcť zažalovať na arbitrážnom súde ktorýkoľvek členský štát, ktorý znemožní ich legislatívnym procesom investovanie v danej krajine, teda v danom členskom štáte. Veľmi krásny a konkrétny príklad môžeme mať u nás. Kanadská spoločnosť, ktorá sa, alebo teda ktorá má záujem ťažiť urán v Košiciach, má záujem teda ho ťažiť, ale Slovensko jej zakáže zákonom ťažiť urán v Košiciach, tak po prijatí takejto dohody by táto kanadská spoločnosť mohla zažalovať Slovensko a žiadať odškodné za ušlé investície a to by mohli byť, samozrejme, v rádoch desiatkach mil. eur. Takže toto by mohol byť problém, kedy by Slovensko mohlo prichádzať o financie zo svojho rozpočtu len na základe toho, že Európska únia podpíše takúto dohodu, ktorá je nevýhodná pre členské štáty Európskej únie. Táto istá interpelácia teda je smerovaná aj na predsedu vlády, aj na podpredsedu vlády a ministra zahraničných vecí. Ďakujem.
M. Číž, podpredseda NR SR: (2009-10-29):
Pristúpime k hlasovaniu, vážené panie poslankyne, vážení páni poslanci. Pokračujeme v prerušenom rokovaní hlasovaním o písomných odpovediach členov vlády Slovenskej republiky na interpelácie poslancov Národnej rady, tlač 1226. Dávam hlasovať o uznesení, ktorým Národná rada berie na vedomie písomné odpovede členov vlády Slovenskej republiky na interpelácie poslancov Národnej rady Slovenskej republiky písomne podané predsedovi Národnej rady Slovenskej republiky do 20. septembra 2009 . Prezentujme sa, prosím, a hlasujme. (Hlasovanie.) Prítomných 109 poslancov, za návrh 74 poslancov, proti 7 poslancov, zdržalo sa 27 poslancov, nehlasoval 1 poslanec. Konštatujem, že sme toto navrhované uznesenie schválili. Teraz prosím spravodajcu z výboru pre pôdohospodárstvo, životné prostredie a ochranu prírody, pána poslanca Tibora Lebockého, aby uviedol hlasovanie k návrhu uznesenia k správe o poľnohospodárstve a potravinárstve v Slovenskej republike 2009 (stav za rok 2008) , tlač 1215. Máte slovo, pán poslanec.
Ježík, Jozef, poslanec NR SR (2018-10-24):
Ďakujem. Ďalej môžme hlasovať o bodoch 3, 4, 5, 7 a 10 pozmeňujúceho návrhu pána poslanca Baránika.
Fico, Robert, poslanec NR SR (2022-04-28):
Ďakujem pekne. Dámy a páni, všimnite si, ako sa pani Zemanová potešila, keď videla, že asi 26 poslancov sa prihlásilo na jej vystúpenie s faktickými poznámkami. Asi si myslela, že jej vystúpenie vzbudilo našu pozornosť. Našu pozornosť vzbudila vaša hlúposť, pani Zemanová. Je mi veľmi ľúto, že to musím povedať po včerajšom dni, pretože doslova, do písmena tisíce ľudí sa nás pýtali, ktorá poslankyňa vládnej koalície sa smiala nad smrťou generála Lučanského, ktorá poslankyňa vládnej koalície sa smiala nad zbytočnou smrťou advokáta vo výkone väzby, pretože ste ho tam nechali zomrieť, ktorá poslankyňa sa smiala nad tým, že Kajetána Kičuru nechceli pustiť na pohreb vlastného otca, že za 18 mesiacov tohto človeka navštívila rodina trikrát, takže oznamujem celému Slovensku, je to pani poslankyňa Zemanová. Ja by som rád povedal pani poslankyňa, že ste nebezpečná, ale vy nie ste nebezpečná, vy ste hlúpa. To je ten základný problém, pretože prísť s prvým vystúpením v rámci Národnej rady o tak vážnej veci, ako je vydanie poslanca Národnej rady do väzby, a hovoriť celému Slovensku, že v podstate tu riešime problém trestnoprávnej imunity, tak na to treba naozaj hlúposť obrovského kalibru. Je to klamstvo, pretože nikdy žiadny poslanec Národnej rady nie je chránený pred trestným stíhaním, a ja tu veľmi jasne opakovane hovorím, že SMER sa nikdy nebránil a nebude sa brániť žiadnemu vyšetrovaniu trestných činov, ale na druhej strane sa nenecháme, pani poslankyňa, ako sliepky zatvárať len preto, aby ste nám zatvorili ústa. Aj dnešný deň ukazuje, že jediným vaším cieľom je zatvárať opozičných politikov, brať im poslanecké mandáty, aby ste v roku 2024 mohli vo voľbách povedať, sme jediní, tak nás teda voľte. Ste hlúpa, pani poslankyňa... (Prerušenie vystúpenia časomerom.)
Kollár, Boris, predseda NR SR (2021-10-26):
Ďakujem. Poprosím všetkých poslancov, ktorí nemajú nasadené rúška, aby tak učinili. Buďte takí láskaví, aby sme mohli pokračovať v schôdzi. Hlasovať budeme iba o, ešte tu máme (reakcie z pléna), pán poslanec Krupa má už aj tak stiahnutý plat za minulý, minulý mesiac, takže je to úplne jedno, čo spravíme s pánom poslancom Krupom dneska. Dobre. Dávam hlasovať teraz o procedurálnom návrhu pani poslankyne Žitňanskej. Prosím, prezentujme sa a hlasujme. (Hlasovanie.) Prítomných 125 poslancov, za 89, proti 8, zdržalo sa 27, nehlasoval 1. Uvedený návrh sme schválili. Vážené pani poslankyne, vážení páni poslanci, pokračujeme v prerušenom rokovaní. Skôr ako pristúpime k hlasovaniu o prerokovaných bodoch programu, chcem vás informovať, že minister financií z dôvodu navrhovanej účinnosti novely zákona požiadal o prerokovanie tlače 627 v stredu 27. októbra 2021 o deviatej hodine. Preto v mene troch poslaneckých klubov, za OĽANO, SME RODINA a SaS, podávam návrh na prerokovanie tlače 627 v termíne, ako som uviedol. Je to bod 82 schváleného programu. Je všeobecný súhlas? (Súhlasná reakcia pléna.) Ďakujem, uvedené sme schválili. Pokračujeme hlasovaním o bode 33 schváleného programu, ktorým sa druhé čítanie o návrhu skupiny poslancov na vydanie zákona, ktorým sa mení a dopĺňa Zákonník práce, tlač 584. Dávam slovo spoločnej spravodajkyni z výboru pre sociálne veci poslankyni Jane Žitňanskej, aby hlasovanie uvádzala. (Hlasovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa menia a dopĺňajú niektoré zákony , tlač 584.)
Figeľ, Ján, podpredseda NR SR (2014-01-28):
Ďakujem pekne. Teraz dávam slovo spoločnej spravodajkyni z výboru pre pôdohospodárstvo a životné prostredie pani poslankyni Magde Košútovej, aby informovala Národnú radu o výsledku rokovania výborov a odôvodnila návrh a stanovisko gestorského výboru.
Bugár, Béla, podpredseda NR SR (2016-04-26):
Ďalej v rozprave vystúpi pán poslanec Dostál, ten tu nie je, stráca poradie, pardon, stráca poradie, ale som zabudol, pán minister Maďarič sa hlási o slovo. Takže nech sa páči, pán minister, podľa dvadsaťosmičky máte právo vystúpiť hocikedy.
D. Lipšic, poslanec: (2008-02-06):
Inými slovami, porovnávať stav spred deväťdesiatich rokov, keď vznikla Československá republika, keď boli aj iné štandardy v tom čase medzi vojnou v Európe, je podľa mojej mienky scestné. Dnes sme o deväťdesiat rokov ďalej. Sú iné štandardy slobody prejavu aj v Európe, aj na Slovensku a ja sa budem venovať slobode prejavu vo svojom vystúpení, ale porovnávať právne úpravy spred deväťdesiatich rokov bez časového kontextu sa mi zdá byť pomerne málo výpovedné, musím povedať, len tak zatiaľ stručne.
Grendel, Gábor, podpredseda NR SR (2022-05-24):
Pán poslanec Čekovský.
Danko, Andrej, predseda NR SR (2019-05-16):
Ďakujem. Ešte dávam slovo spravodajcovi, ktorého určil navrhnutý gestorský ústavnoprávny výbor, poslancovi Ondrejovi Dostálovi.
P. Hrušovský, predseda NR SR: (2005-03-16):
J. Cuper, poslanec: Ďakujem, pán predsedajúci. Ja som sa hlásil pôvodne na vystúpenie pána Šimka, ale nedostal som slovo. Chcem povedať pánovi Miklušičákovi, že práve tým, že bude zakotvený tento inštitút alebo táto skutková podstata v trestnom práve, hmotnom, bude možnosť, aby si nielen, teda aby bol nielen ten, kto takúto činnosť pácha, aby bol potrestaný, ale aj aby si mohol ten, komu škoda vznikla, uplatniť v adhéznom konaní nárok, teda škodu, čo uľahčí alebo zvýhodní poškodeného, ako keby vymáhal škodu v občianskom alebo v inom konaní. Takže ja nemôžem súhlasiť s pánom predrečníkom, ani s jedným, ani s druhým. Nemyslím si, že nedostatok práva v tejto oblasti sa dá porovnávať so stavebným konaním, pán kolega Šimko. Ďakujem za pozornosť.
Budaj, Ján, poslanec NR SR (2019-09-13):
Ďakujem. Ja myslím, že pán Heger veľmi trefne pripomenul, že omylom premiéra bolo, že aj v takejto kríze dôvery v štát uprednostnil to, že zostal premiérom strany, nie republiky. Je naďalej, chvíľu nad tým aj váhal, ale zostal premiérom Roberta Fica. Nie je ani premiérom voličov SMER-u, ale vyslovene predsedu strany, s ktorým vytvoril tandem. Ale v republike strana SMER nemá väčšinu, akokoľvek by mohla mať premiéra. A dôsledok takéhoto, takéhoto straníckeho pohľadu na rolu premiéra, ale aj rolu parlamentu je, že voliči utekajú k extrémizmu. Áno, aj vaši voliči. Alebo utekajú rovno z republiky, najmä tí mladí. Toto všetko sa deje najmä pre nedôveru, že sa dočkajú naplnenia výziev právneho štátu. A to, že pán Pellegrini otáľaním a uprednostnením straníckej agendy pred touto krízou, krízou dôvery, že takto zaotáľal a takto, zdá sa, ani dnes nevie povedať, že urobil som chybu, pardon, toto je dôvod, pre ktorý sa zdá, že už sa rozhodol, že nebude premiérom pre republiku, nebude premiérom pre všetkých, ostane teda premiérom pre Roberta Fica, resp. pre stranu SMER.
Dostál, Ondrej, poslanec NR SR (2017-04-07):
Pán poslanec Matovič, nie som si úplne istý, či to tvoje prirovnanie výzvy predsedovi Národnej rady Dankovi, aby vrátil kapitánsky titul, k výzvam prezidentovi Kiskovi, aby nelietal, ale chodil radšej autami, je úplne najvhodnejšie, lebo teda pána prezidenta k tomu vyzval nielen minister vnútra Kaliňák, ktorý by mal odstúpiť, ale aj väčšina, dokonca ústavná väčšina poslancov Národnej rady. A ako si správne povedal, včera sme už pána prezidenta videli, ako sa premiestňoval autom a zároveň popri tom rokovacom maratóne sme mohli vidieť aj to, že jeho auto najprv uviazlo v zápche za Bratislavou, potom dostalo poruchu pri Banskej Bystrici a neskôr sa úplne pokazilo pri Ivachnovej a musel presadnúť do sprievodného vozidla. Takže nemyslím si, že toto hlúpe a malicherné uznesenie, ktoré schválila Národná rada ako výzvu prezidentovi republiky, je niečo, čo by sme mali dávať ako akýkoľvek pozitívny príklad.
Šudík, Tomáš, poslanec NR SR (2021-10-06):
Pán predsedajúci, teraz dajte hlasovať o tom, že prerokovaný návrh zákona prerokujeme v treťom čítaní ihneď.
Paška, Pavol, predseda NR SR (2014-06-05):
Faktická poznámka pani poslankyňa Gabániová. Končím možnosť sa prihlásiť.
Laššáková, Jana, podpredsedníčka NR SR (2013-06-20):
Nech sa páči, pani podpredsedníčka Jurinová.
B. Bugár, podpredseda NR SR: (2002-04-10):
Áno, pani poslankyňa navrhovala, aby tento návrh zákona bol prerokovaný aj vo výbore pre ľudské práva a národnosti. P. Kresánek, poslanec: V poriadku, takže budeme hlasovať aj o treťom výbore, výbore pre ľudské práva a národnosti. Odporúčam, aby úlohu gestorského výboru plnil, ak to odhlasujeme, Ústavnoprávny výbor Národnej rady. Odporúčam, aby výbory, ktorým bol návrh zákona pridelený, ho prerokovali v lehote do 13. mája 2002 a gestorský výbor, teda ústavnoprávny výbor ho prerokoval v lehote do 14. mája 2002. Môžete dať hlasovať.
Grendel, Gábor, podpredseda NR SR (2021-03-16):
Ďakujem, pán minister. Prosím určeného spravodajcu z výboru pre financie a rozpočet pána poslanca Milana Kuriaka, aby informoval Národnú radu o výsledku rokovania výborov o tomto návrhu vlády.